钦定古今图书集成/理学汇编/文学典/第154卷 > 《徐师曾文体明辩》 > 《评》〈附〉
## 钦定古今图书集成/理学汇编/文学典/第154卷 > 《徐师曾文体明辩》 > 《评》〈附〉

按：《字书》云：“评，品论也”，史家褒贬之辞盖古者史官各
有论著，以订一时君臣言行之是非，然随意命名，莫
协于一。故司马迁《史记》称太史公曰：而班固《西汉书》
则谓之赞，范晔《东汉书》又谓之论，其实皆评也。而评
之名则始见于《三国志》，后世作者渐多，则不必手秉史笔而后为之矣。故二评载诸《文粹》，而评史见于《苏
文忠公集》中，今以陈寿《史评》为主，而其他作者亦并
列焉，分为“史评”、“杂评”二品云。